# Andrea Pereira Cejudo

Andrea Pereira (Barcelona, 19 de setembre de 1993) és una futbolista catalana que juga al Club América Femenil. Anteriorment va jugar al Reial Club Deportiu Espanyol (femení), al Club Atlético de Madrid Féminas i al Futbol Club Barcelona.
Amb la selecció espanyola va debutar el 2016 contra Romania. Cal destacar la seva participació en l'Eurocopa 2017. Andrea ha participat amb la selecció catalana 3 partits, debutant contra Euskadi el 2014.

## Biografia

Va néixer el 19 de setembre de 1993 a Barcelona. Va començar a practicar gimnàstica quan era petita i amb 7 anys es va apuntar a l'equip de futbol de la seva escola, on jugava amb nois. Quan anava a l'institut, als 12 anys, li van diagnosticar Diabetis mellitus de tipus 1, malaltia amb la qual conviu avui dia i que no li ha impedit desenvolupar la seva carrera com a futbolista professional. Ha escrit el llibre Una vida con diabetes amb el qual pretén ajudar els que es trobin ara en la seva situació.
Actualment compagina l'esport d'elit amb carrera de dret, que estudia a distància. A més, és graduada en Administració i direcció d'empreses.

## Trajectòria
### R. C. D. Espanyol

Va començar la seva carrera professional a l'Espanyol, equip en el qual va jugar durant set temporades. Va debutar amb el primer equip la temporada 2011-2012, després de passar per categories inferiors del club. Sent una de les peces claus de la plantilla, Pereira va exercir com a capitana de l'equip l'última temporada que va jugar al club. Aquest mateix any va ser convocada per la selecció absoluta, amb només 22 anys.
Amb 19 va tenir una fractura al peroné que la va apartar quatre mesos de la competició. El 2012 es va proclamar campiona de la Copa de la Reina.

### Atlético de Madrid

El juliol de 2016 el club madrileny va anunciar la incorporació de Pereira, procedent de l'Espanyol. En la seva primera temporada al club, es van proclamar campiones de lliga per primer cop.
En la segona temporada al club va ser una de les indiscutibles per a l'entrenador. L'octubre del 2017 va patir una lesió muscular al recte anterior de la cuixa esquerra que la va mantenir allunyada dels terrenys de joc durant un mes. Les blanc-i-vermelles van acabar la temporada guanyant la seva segona lliga consecutiva.

### F. C. Barcelona

L'estiu de 2018 es va anunciar el seu fitxatge pel Futbol Club Barcelona. Des de la seva arribada va tenir un paper principal a l'equip, formant dupla de centrals amb l'aragonesa Mapi León (fins l'arribada d'Irene Paredes la temporada 2021-22). Les blaugranes van acabar la temporada sent subcampiones de lliga i de Copa de la Reina; a les dues competicions van ser superades per l'Atlético de Madrid. També van ser subcampiones d'Europa després de perdre a la final de la Lliga de Campions 4-1 davant de l'Olympique de Lió.
La temporada 2019/2020 va començar amb el títol de la Supercopa d'Espanya per al conjunt dirigit per Lluís Cortes. Al maig es van proclamar campiones de la lliga Iberdrola a falta de vuit jornades per disputar a causa a la suspensió de la competició per la pandèmia de COVID-19. Amb vint-i-nou partits disputats sumava dinou victòries i dos empats, amb nou punts més que el segon, l'Atlético de Madrid. La fase final de Copa de la Reina va ser ajornada fins a febrer de 2021. Després d'aconseguir arribar a la final, les blaugrana van aixecar el seu tercer títol de la temporada després de guanyar a l'Escuela de Fútbol Logroño per 3-0. El juny de 2020 el club va anunciar, a través dels seus canals oficials, la renovació de Pereira fins al 2023.
Al gener de 2021 es va jugar, en format de Final Four, la segona edició de la Supercopa d'Espanya. L'equip va jugar la semifinal davant del Atlético de Madrid, en un partit que va acabar amb empat a 1 gràcies a un gol de falta d'Alèxia Putellas a escassos minuts per al final del matx. Les blaugranes van quedar eliminades a la tanda de penals i no van poder revalidar el títol de la campanya anterior. El març de 2021, l'equip es va classificar per jugar la final de la Lliga de Campions. Tot i no poder jugar la final per sanció, el 16 de maig de 2021 es va proclamar campiona d'Europa amb les seves companyes después de guanyar al Chelsea per 0-4. El Barça va aconseguir guanyar el triplet aquella temporada després de conquerir la Copa de la Reina guanyant al Llevant, la Lliga Iberdrola amb 33 victòries de les 34 possibles i l'esmentada Lliga de Campeons.

### Club América Femenil

L'agost de 2022 es va desvincular del Barcelona per fitxar pel Club América Femenil. Pereira va marcar el seu primer gol amb l'América el dia del seu debut en un llançament directe, el segon gol en la victòria 3-1 davant el Tijuana. En la seva primera temporada a l'equip mexicà, l'América va arribar a la final del Torneo de Apertura, que va perdre amb Tigres, i va guanyar el Torneo Clausura.

## Palmarès

Campionats estatals
| Títol | Club | País | Any |
| Lliga Espanyola | Atlético de Madrid | Espanya | 2017 |
| Lliga Espanyola | Atlético de Madrid | Espanya | 2018 |
| Lliga Espanyola | FC Barcelona | Espanya | 2020 |
| Lliga Espanyola | FC Barcelona | Espanya | 2021 |
| Lliga Espanyola | FC Barcelona | Espanya | 2022 |
| Supercopa | FC Barcelona | Espanya | 2020 |
| Supercopa | FC Barcelona | Espanya | 2022 |
| Copa de la Reina | RCD Espanyol | Espanya | 2012 |
| Copa de la Reina | FC Barcelona | Espanya | 2020 |
| Copa de la Reina | FC Barcelona | Espanya | 2021 |
| Copa de la Reina | FC Barcelona | Espanya | 2022 |
| Copa Catalunya | RCD Espanyol | Catalunya | 2013 |
| Copa Catalunya | FC Barcelona | Catalunya | 2020 |
| Liga MX Femenil | Club América Femenil | Mèxic | Clausura 2023 |
Campionats internacionals
| Títol | Equip | Seu | Any |
| Copa Algarve | Selecció espanyola | Portugal | 2017 |
| Copa Xipre | Selecció espanyola | Xipre | 2018 |
| Lliga de Campiones | FC Barcelona | Göteborg | 2021 |

## Referències

* ↑ «¡Andrea Pereira ya tiene equipo!». Mundo Deportivo, 17-08-2022. [Consulta: 17 agost 2022].
* ↑ «Marta Corredera i Andrea Pereira deixen l'Atlético». L'Esportiu de Catalunya, 20-06-2018. [Consulta: 26 juny 2018].
* ↑ «Andrea Pereira s'incorpora al Barça Femení». FCBarcelona.cat, 2 juliol. [Consulta: 2 juliol].
* ↑ «4 newcomers to the Spanish squad» (en anglès). Reial Federació Espanyola de Futbol, 05-03-2016. Arxivat de l'original el 11 de setembre 2016. [Consulta: 25 juny 2018].
* ↑ «OFICIAL | Convocatoria de la Selección femenina para el Campeonato de Europa» (en castellà). Reial Federació Espanyola de Futbol, 20-06-2017. Arxivat de l'original el 8 de febrer 2018. [Consulta: 26 juny 2018].
* ↑ «Euskadi y Catalunya empatan bajo el diluvio universal» (en castellà). Marca, 27-12-2014. [Consulta: 25 juny 2018].
* ↑ «Andrea Pereira despega en el fútbol femenino» (en castellà). www.adoptauntio.es. [Consulta: 18 abril 2022].
* ↑ «Entrevista a Andrea Pereira, futbolista en el FC Barcelona de la Primera División Femenina de España» (en castellà). Associació Diabetis Madrid, 03-03-2021. [Consulta: 18 abril 2022].
* 1 2 «Andrea Pereira, una luchadora infatigable» (en castellà). Mundo Deportivo, 19-10-2019. [Consulta: 18 abril 2022].
* ↑ «La futbolista Andrea Pereira se convierte en un ejemplo de superación para los niños con diabetes» (en castellà). La Vanguardia, 16-06-2019. [Consulta: 18 abril 2022].
* ↑ Hidalgo, Mamen. «Andrea Pereira: “El éxito son las experiencias de los 365 días del año y luego hay uno que juegas una final”» (en castellà). Newtral, 11-04-2022. [Consulta: 18 abril 2022].
* 1 2 «⚽ ¿Quién es Andrea Pereira, jugadora de la Selección Femenina de Fútbol Española?» (en castellà). 20 Minutos, 06-06-2019. [Consulta: 18 abril 2022].
* ↑ Fra, Amalia. «Andrea Pereira, la nueva central de La Roja» (en castellà). As, 10-04-2018. [Consulta: 18 abril 2022].
* 1 2 Navarro, Alicia. «Andrea Pereira, la guerrera indomable» (en castellà). VAVEL, 25-03-2020. [Consulta: 18 abril 2022].
* 1 2 Sancho, Fernando. «Andrea Pereira deja el Espanyol y ficha por el Atleti» (en castellà). Esto Es Atleti, 07-07-2016. [Consulta: 18 abril 2022].
* ↑ Menayo, David. «Fútbol Femenino: Jorge Vilda continúa la revolución» (en castellà). Marca, 22-02-2016. [Consulta: 18 abril 2022].
* ↑ Hernández, Andrea. «Andrea Pereira: "Me sorprendió que me llamaran, no lo imaginaba"» (en castellà). VAVEL, 24-09-2018. [Consulta: 18 abril 2022].
* ↑ Menayo, David. «Un Espanyol de altos vuelos golea al Rayo Vallecano» (en castellà). Marca. [Consulta: 18 abril 2022].
* ↑ Lechuga, Juan Ignacio. «Andrea Pereira y Alexandra Rosillo, refuerzos para la defensa del Féminas» (en castellà). VAVEL, 24-09-2018. [Consulta: 18 abril 2022].
* ↑ «Fútbol Femenino: La internacional Andrea Pereira, nuevo fichaje del Atlético de Madrid» (en castellà). Marca.com, 07-07-2016. [Consulta: 18 abril 2022].
* ↑ Menayo, David. «Fútbol Femenino: El Atlético de Madrid gana su primera Liga en un partido histórico» (en castellà). Marca.com, 20-05-2017. [Consulta: 18 abril 2022].
* ↑ Justo, Yaiza. «Atlético Femenino: Andrea Pereira recibe el alta médica» (en castellà). VAVEL, 24-09-2018. [Consulta: 18 abril 2022].
* ↑ «El Barça femení fitxa la defensa Andrea Pereira». CCMA, 02-07-2018. [Consulta: 18 abril 2022].
* ↑ Gil, Aimara. «Olga García ficha por el Atlético y Andrea Pereira por el Barça» (en castellà). AS.com, 02-07-2018. Arxivat de l'original el 18 d'abril 2022. [Consulta: 18 abril 2022].
* ↑ Urresola Elvira, Gorka. «Andrea Pereira, una gran infravalorada» (en castellà). OneFootball, 11-02-2021. [Consulta: 18 abril 2022].
* ↑ Jiménez, Mayca. «Pereira - Mapi León, la zaga del Barça que un día fue del Atlético» (en castellà). As, 10-11-2020. [Consulta: 18 abril 2022].
* ↑ Gil, Aimara. «Pereira: "No será ni mucho menos el resultado de Barcelona"» (en castellà). AS.com, 25-01-2020. [Consulta: 18 abril 2022].
* ↑ «UEFA Women0s Champions League - Lyon-Barcelona - Line-ups» (en anglès). UEFA. Arxivat de l'original el 18 maig 2019. [Consulta: 18 abril 2022].
* ↑ Muñoz, Felip. «El Barcelona se da un festín ante la Real y levanta la primera Supercopa de la historia» (en castellà). Mundo Deportivo, 09-02-2020. [Consulta: 18 abril 2022].
* ↑ «Campiones de la Primera Iberdrola 2019-20!». FC Barcelona, 08-05-2020. [Consulta: 5 juny 2021].
* ↑ Jiménez, Mayca «El Barça, pentacampeón» (en castellà). As, 08-05-2020 [Consulta: 5 juny 2021].
* ↑ Poquí, Joan. «¡Las azulgranas, Reinas de la Copa!» (en castellà). Mundo Deportivo, 13-02-2021. [Consulta: 5 juny 2021].
* ↑ Gil, Aimara. «El Barcelona apuesta por La Masía y por el actual bloque» (en castellà), 15-06-2020. [Consulta: 18 abril 2022].
* ↑ «Andrea Pereira renueva con el Barça hasta 2023» (en castellà). Sport, 27-05-2020. [Consulta: 18 abril 2022].
* ↑ Villaescusa, Luis. «El Atlético resiste el asedio del Barcelona y jugará la final de la Supercopa femenina» (en castellà). El País, 13-01-2021. [Consulta: 18 abril 2022].
* ↑ Gil, Aimara. «Andrea Pereira, la gran ausencia del Barcelona para la final» (en castellà). As, 10-05-2021. [Consulta: 18 abril 2022].
* ↑ Soria, Miki. «El Barça reina en Europa con una exhibición de fútbol» (en castellà). Sport, 16-05-2021. [Consulta: 18 abril 2022].
* ↑ Pascual, Roger. «El Barça conquista a lo grande su primera Champions femenina ante el Chelsea» (en castellà). El Periódico, 16-05-2021. [Consulta: 18 abril 2022].
* ↑ «Barça tricampéon: el placer de ser las mejores del fútbol femenino» (en castellà). La Vanguardia, 08-05-2021. [Consulta: 14 octubre 2021].
* ↑ Pascual, Roger. «Las jugadoras del Barça del triplete» (en castellà). El Periódico, 08-05-2021. [Consulta: 14 octubre 2021].
* ↑ «Andrea Pereira ficha por el Club América tras su salida del Barça» (en castellà). Sport, 17-08-2022. [Consulta: 29 juliol 2023].
* ↑ «Andrea Pereira marca en su debut en México» (en castellà). Mundo Deportivo, 28-08-2022. [Consulta: 29 juliol 2023].
* ↑ «Tigres consiguió el campeonato de la Liga MX Femenil; así fue el minuto a minuto de la final» (en castellà). Infobae, 15-11-2022. [Consulta: 29 juliol 2023].
* ↑ Villarrubia, Begoña. «Andrea Pereira, la nueva reina azteca» (en castellà). Mundo Deportivo, 10-06-2023. [Consulta: 29 juliol 2023].

## Enllaços externs

* Fitxa oficial d'Andrea Pereira a Soccerway (anglès).
* Fitxa oficial d'Andrea Pereira a UEFA.com (anglès).